Eile ostsin 2 pakki searasva ja suurema koti Veski-Mati kaerahelbeid. Need on peenemaks purustatud kui ühes teises pakis olid. Paras nokatäis linnu jaoks. Sularasvaga segatult sain pool suurt potitäit head linnutoitu. Toppisin  segu peenest võrgust kotti ja niipea, kui selle välja männioksale riputasin, olid tihased kallal. Maitses hästi. Sihvkad on juba nii tavaline toit, et peabki vaheldust pakkuma. Sellel aastal linnud ei hooli poes müüdavatest rasvakuulikestest, mis eelmisel talvel maiuspalaks osutusid. Vist on koostises midagi muudetud ja seepärast ei maitse.